
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 151
din 26 septembrie 2013
privind  organizarea ediţiei a VII-a a Festivalului Naţional de Folclor „Datini” 2013
Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 19.700/III/10.09.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere solicitarea Asociaţiei L.C.S. Speranţa, înregistrată la Municipiul Sighişoara sub nr. 18.970/02.09.2013, privind organizarea, în parteneriat cu Municipiul Sighişoara, a celei de-a VII-a ediţii a Festivalului Naţional de Folclor „Datini” 2013, în perioada 30 noiembrie – 01 decembrie 2013, precum şi participarea cu sprijin financiar şi logistic - constând în  transmiterea în folosinţă, cu titlu gratuit a Sălii „Mihai Eminescu” şi a foaierului acesteia - la organizarea şi desfăşurarea acestei manifestări culturale;

Văzând şi Hotărârea Consiliului Local Sighişoara nr. 102/29.11.2012 privind aprobarea calendarului manifestărilor culturale desfăşurate în municipiul Sighişoara în anul 2013, în cuprinsul căreia s-a aprobat desfăşurarea acestei manifestări culturale;

Luând în considerare faptul că Direcţia Economică a confirmat existenţa disponibilităţii bugetare, contând în suma de 28.000 lei, ce se poate acorda ca sprijin financiar pentru organizarea şi desfăşurarea acestei manifestări culturale;

Ţinând cont de prevederile art. 124 din Legea nr. 215/2001, Legea Administraţiei Publice Locale, republicată, cu modificările şi completările ulterioare, potrivit cărora consiliile locale pot da în folosinţă gratuită, pe termen limitat, bunuri proprietate publică sau privată persoanelor juridice fără scop lucrativ, care desfăşoară o activitate de binefacere sau de utilitate publică ori servicii publice;

Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere prevederile Legii nr. 273/2006 privind finanţele publice locale, cu modificările şi completările ulterioare, precum şi existenţa resurselor financiare la bugetul local pentru participarea, în parteneriat, la organizarea acestui eveniment;

Văzând Raportul de specialitate nr. 19.702/III/10.09.2013 al Serviciului Relaţii Publice, prin care se justifică oportunitatea organizării Festivalului Naţional de Folclor „Datini” 2013, în perioada 30 noiembrie – 1 decembrie 2013, în parteneriat, încheiat între Municipiul Sighişoara şi Asociaţia L.C.S.  Speranţa, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 4 şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

H O T Ă R Ă Ş T E:

            Art.1. Se aprobă organizarea Festivalului Naţional de Folclor „Datini”, în perioada 30 noiembrie – 01 decembrie 2013, în parteneriat, încheiat între Municipiul Sighişoara şi Asociaţia L.C.S. - Speranţa.


Art.2. Se aprobă transmiterea în folosinţă, cu titlu gratuit, a Sălii „Mihai Eminescu” şi a foaierului acesteia către Asociaţia L.C.S. Speranţa, pe perioada desfăşurării Festivalului Naţional de Folclor „Datini” 2013.

Art.3. Se aprobă alocarea sumei de 28.000 lei din bugetul local, pentru participarea la cheltuielile de organizare a evenimentului, sumă ce se va achita în baza documentelor justificative prezentate.
Art.4. Se aprobă încheierea Acordului de parteneriat încheiat între Municipiul Sighişoara şi Asociaţia L.C.S. Speranţa, conform anexei nr. 1, care face parte integrantă din prezenta. 

Art.5. Se împuterniceşte Primarul Municipiului Sighişoara, Ioan-Dorin Dăneşan, cu semnarea Acordului de parteneriat prevăzut la art. 4 din prezenta.

Art.6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Biroul Logistic şi Aprovizionare Tehnico-Materială, Serviciul Achiziţii, Accesare Fonduri Europene şi Managementul Proiectelor, Compartimentul Juridic şi Asociaţia L.C.S. Speranţa.

Art.7. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  


Octavean Șuteu                                        
      Contrasemnează/Avizat pentru legalitate
         SECRETAR,



         Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar ;
1 ex. Asociația L.C.S.Speranța;
1 ex. Serviciul relații publice;
1 ex. Direcția economică;

1 ex. Biroul logistic și aprovizionare tehnico-materială;

1 ex. Serviciul achiziții, accesare fonduri europene și managementul proiectelor;

1 ex. Compartimentul juridic
12 ex.

AF/FM

